ALLA บวก 5.37% โบรกฯ เชียร์ “ซื้อ” คาดกำไรปี 60 โตเด่น
ALLA บวก 5.37% ล่าสุด ณ เวลา 14.43 น. ราคาอยู่ที่ 3.14 บาท บวก 0.16 บาท หรือ 5.37% สูงสุดที่ 3.18 บาท ต่ำสุดที่ 3.02 บาท มูลค่าซื้อขายที่ 98.10 ล้านบาท ด้านบล.ฟินันเซีย แนะ “ซื้อ” ชูเป้า 3.80 บาท คาดกำไรปี 60 โตเด่น
24 พ.ย. 2559

ผู้สื่อข่าวรายงานว่า ราคาหุ้นบริษัท ออลล่า จำกัด (มหาชน) หรือ ALLA ณ เวลา 14.43 น. ราคาอยู่ที่ 3.14 บาท บวก 0.16 บาท หรือ 5.37% สูงสุดที่ 3.18 บาท ต่ำสุดที่ 3.02 บาท มูลค่าซื้อขายที่ 98.10 ล้านบาท 

ด้านบล. ฟินันเซีย ไซรัส ระบุว่า ประเมินราคาเป้าหมายของ ALLA ไว้ที่ 3.80 บาท โดยฝ่ายวิจัยคาดกำไรสุทธิของ ALLA ได้ผ่านจุดต่ำสุดแล้วในปีนี้ที่ 58 ล้านบาท จากภาวะอุตสาหกรรมที่ยังซบเซาและมีงานออกมาในตลาดค่อนข้างน้อย แต่คาดว่ากำไรสุทธิในปี 2560 จะกลับมาเติบโตอย่างโดดเด่นที่ 141 ล้านบาท เพิ่มขึ้น 142.8% เมื่อเทียบกับปีนี้ จากทิศทางการลงทุนที่คาดว่าจะกลับมาเป็นขาขึ้นอีกครั้งโดยเฉพาะอย่างยิ่งในกลุ่มอุตสาหกรรมหนัก เช่น ยานยนต์ โรงไฟฟ้า วัสดุก่อสร้าง ขณะที่อัตรากำไรขั้นต้นคาดว่าจะเพิ่มขึ้นเป็น 30.5% จากการแข่งขันที่ลดความรุนแรงลง รวมถึงการเน้นงานบริการมากขึ้นซึ่งเป็นกลุ่มที่มีมาร์จิ้นสูงกว่าการขาย 